cyanic-selkie/wikianc huggingface dataset:
Իշի
Կյանքը թանգարանում
Թանգարանում ստեղծվել է մի ավանդույթ, ըստ որի` Իշին աշխատանքային օրերին զբաղվել է մարդաբանների հետ, իսկ շաբաթ օրերին ընդունել է նրա հետ ծանոթանալ ցանկացողներին։ Քրեբերի հիշողություններով՝ Իշին արագ ազատվել է նախկին ամաչկոտությունից և հաճույքով կապ է հաստատել այցելուների հետ։ Զրույցներից բացի հնդկացին հանրությանը ցույց է տվել նետաձգություն, կրակի արդյունահանում, իսկ ներկայացումից հետո ցանկացողներին նվիրել է իր պատրաստած նետերի ծայրերը։ Շուտով նրանց պահանջարկն այնքան է մեծացել, որ դրանք տրվել են միայն ուսումնական հաստատությունների և թանգարանների ներկայացուցիչներին։ Նման սեանսների ժամանակ Իշիին ամենից շատ դուր էր գալիս ցույց տալ վանակատ մշակման գործընթացը։ Ժամանակի ընթացքում Իշին սկսել է հարմարվել նոր կյանքին։ Քրեբերի հետ միասին նա այցելել է լողափեր, թատրոններ և վարյետեներ, որտեղ մշտապես զարմացած էր մեծ թվով մարդկանցից։ Իշիին թատրոն առաջին այցելության ժամանակ ուղեկցում էր Բաթվին։ Իշիին ավելի շատ գրավել է հանդիսատեսի վարքագիծը, քան այն, ինչ տեղի էր ունեցել բեմում, և Բաթվին անընդհատ շեղել է նրան` ստիպելով հետևել ներկայացմանը։ Իշին ծանոթացել է նաև բժշկության հետ։ Տեղի հիվանդանոցում նրան նույնիսկ վիրահատել են։ Վիրաբույժի հիշողություններով՝ հնդկացին բավականին սառն է վերաբերվել նրա գործողություններին, սակայն աշխույժ հետաքրքրություն է ցուցաբերել Անեսթեզիոլոգիայի աշխատանքի նկատմամբ։
Չնայած այդ բոլոր արտոնություններին, Իշին այդպես էլ չի ստացել ԱՄՆ քաղաքացու անձնագիր։ Նրան բոլոր իրավունքները, այդ թվում՝ ընտրական իրավունք տրամադրելու խնդիրը երբեք չեն բարձրացվել։
Արշավ և հիվանդություն
Իշիի թանգարանում բնակեցվելու պահից սկսել են առաջանալ նրան հայրենիք վերադարձնելու առաջարկներ։ Չնայած այն հանգամանքին, որ գիտնականները մշտապես մերժել են նման առաջարկները, 1911 թվականին Քրեբերը և Ուոթերմենը որոշել են Իշիին տանել Դիր Կրիկ հովիտ։ Նրանց հետ ցանկացել են ուղևորվել Իշիի ընկեր դոկտոր Փոփը և նրա որդին՝ դեռահաս տարիքում։ Իշին դժգոհությամբ է ընդունել այդ գաղափարը, քանի որ, նրա խոսքով, չի ցանկացել անհանգստացնել անցյալի մասին հիշողությունը։ Սակայն, ի վերջո, նա համաձայնել է, թեև դժկամությամբ։ Իշին նախապես պատրաստել է աղեղներ ու նետեր, որպեսզի իր արբանյակները կարողանան ավելի հստակ պատկերացում կազմել յահաների որսի մասին։ Թիմը ստացել է որսորդության և ձկնորսության հանձնաժողովի համաձայնությունը, որը նրանց թույլ է տվել եղջերու որսալ։
1914 թվականի մայիսին արշավախումբը ուղևորվել է դեպի Դիր Կրիկ։ Ճանապարհի մի մասը նրանք անցել են գնացքում, մի մասը՝ ոտքով։ Այդ ժամանակ էլ Իշին կյանքում առաջին անգամ շրջել է ձիով։ Թիմը ճամբար է կառուցել Դիր Կրիկիի գետաբերանի մոտ գտնվող Սալֆեր Կրիկում։ Այստեղ նրանք Իշի առաջնորդությամբ ուսումնասիրել են յահաների առօրյա կյանքը, նրանց սնունդ հայթայթելու ուղիները և ծիսակատարությունները։
Արշավից վերադառնալուց հետո՝ 1914 թվականի ամռանը, Իշի մոտ հայտնաբերել են տուբերկուլյոզի առաջին ախտանիշները։ 1915 թվականին նրան հիվանդանոց են տեղափոխել, որտեղ հնդկացուն պարբերաբար այցելել է Փոլը։ Քրեբերը և Ուոթերմենը, որոնք զբաղվել են դասավանդմամբ, ամեն օր հեռագրեր են ստացել՝ Իշի վիճակի մասին մանրամասն տեղեկություններով։ Մինչև տարեվերջ հնդկացու առողջությունն ավելի է վատացել, ինչից հետո նա խնդրել է իրեն տեղափոխել բուժվելու թանգարանում։ Նա բացատրել է, որ իր հավատալիքների համաձայն, յաները պետք է մահանան տանը։ Իշի խնդրանքը կատարվել է։
Մահ
Իշին մահացել է 1916 թվականի մարտի 25-ին թանգարանում։ Ըստ յաների սովորությունների՝ նրա մարմինը դիակիզվել է։ Իշի կարողությունը կազմել է 525 դոլար։ Քալիֆորնիայի օրենքների համաձայն՝ ժառանգներ չթողած մարդու մահից հետո նրա կարողությունը վերցվում է հօգուտ պետության։ Իշի դեպքում օրենքը շրջանցվել է. այդ գործողության կատարմանը հետևելու համար լիազորված պաշտոնյան վերցրել է գումարի միայն կեսը։ Երկրորդ կեսը, Իշի խնդրանքով, փոխանցվել է վիրաբույժ Մաֆինին, որին հնդիկը հարգում էր որպես շնորհալի բժիշկ։
Կանզաս Սիթիում ուսանողները, որոնք Իշի մասին իմացել են իրենց ուսուցչից, հանրահավաք են անցկացրել նրա հիշատակին։
Ժառանգություն
Իշին թանգարան ժամանումից սկսած ակտիվորեն համագործակցել է մարդաբան գիտնականների հետ։ Իշի շնորհիվ նրանք սովորել են յաների առօրյա կյանքի մասին։ Իշին ցուցադրել է, այդ թվում՝ թանգարանի ելույթներում, նետաձգություն, կրակի արդյունահանման և ձկնորսության գործընթաց։ Նա նաև պատմել է բազմաթիվ հեքիաթներ ցեղային բանահյուսությունից։
Իշին հետաքրքրություն է ներկայացրել նաև լեզվաբանների համար։ Նա գիտնականներին բազմաթիվ բառեր է պատմել յահայի հարավային բարբառով։ Նրա ձայնը ձայնագրվել է Ուոթերմենի կողմից, որը հետագայում պահվել է թանգարանում։ 1957 թվականին ժապավեն դուրս է բերվել և վերականգնվել։ Բացի այդ, Իշին դարձել է վավերագրական ֆիլմի գլխավոր հերոս, որը նկարահանել է California Motion Picture Corporation կինոընկերությունը։ Համալսարանին փոխանցված ֆիլմի կրկնօրինակը պահվել է անպատշաճ պայմաններում, և այդ պատճառով վնասվել է։ Ներկայումս պատկերը համարվում է կորած։
Մշակույթում
Իշի պատմությունը մի քանի ֆիլմերի հիմքում է։ 1978 թվականին թողարկվել է Ishi: The Last of His Tribe հեռուստաֆիլմը, որի ռեժիսորը Ռոբերտ Էլիս Միլլերն է։ Իշի դերը կատարել է Էլոյ Կասադոսը ։ 1992 թվականին Հարի Հուկը նկարահանել է Ցեղից վերջինը հեռուստաֆիլմը։ Գրեմ Գրինը խաղացել է Իշի իսկ Ջոն Վոյթը՝ Քրյոբերի դերը։ Վոյթը ֆիլմում խաղալու համար առաջադրվել է «Ոսկե գլոբուս» մրցանակի՝ «Լավագույն տղամարդու դեր. մինի-սերիալ կամ հեռուստաֆիլմ» անվանակարգում ։
2008 թվականին Ռենո թատրոնում (Սան Ֆրանցիսկո) տեղի է ունեցել Ishi: The Last of the Yahi բեմադրության պրեմիերան, որը գրվել և կրճատվել է Ջոն Ֆիշերի կողմից։ Գլխավոր դերը կատարել է Մայքլ Վեգան ։
Լոպե դե Վեգա (թատրոն)
Լոպե դե Վեգա (El teatro Lope de Vega), թատրոն Մադրիդում, գտնվում է Գրան Վիա փողոցում։ Կառուցվել է 1945-1949 թվականներին, ըստ ճարտարապետներ Խոակին և Խուլիան Օտամենդիների նախագծի։ Անվանակոչվել է ի պատիվ իսպանացի դրամատուրգ, բանաստեղծ և արձակագիր Լոպե դե Վեգայի։
Պատմություն
Թատրոնի շենքը գտնվում է Հիսուսի միաբանության հետևորդների տան նախկին շենքում։ 1931 թվականին այն հրդեհվել է։ 13 տարի անց այն ձեռք է բերվել «Մայրաքաղաքային բնակարան» կազմակերպության կողմից, որն էլ սկսել է զբաղվել դատարկված տարածքի վերականգնմամբ։ Այստեղ կազմակերպությունը կառուցել է ստորգետնյա առևտրի կենտրոն, «Լոպե դե Վեգա» հյուրանոցը և նույն անվամբ թատրոն ։ Թատրոնը բացվել է 1949 թվականի ապրիլի 16-ին ` հատուկ մյուզիքլների ցուցադրման համար, սակայն 1954 թվականին վերաձևափոխվել է` դառնալով կինոթատրոն։ 1997 թվականին «Լոպե դե Վեգա»-ն նորից դառնում է թատրոն, որտեղ մյուզիքլներ են ցուցադրվում։ Շուտով այն ձեռք է բերում «Իսպանական Բրոդվեյ» անվանումը։ 2011 թվականին թատրոնը վերանորոգվում է` իր բեմում իսպանական ամենահայտնի «Առյուծ արքա» մյուզիքլը ցուցադրելու համար ։
Արտաքին հղումներ
Կատեգորիա:Իսպանիայի թատրոններ
Ալ-Ռուհեյբա
Ալ-Ռուհեյբա (الرحيبة), քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ռիֆ Ալ-Կուտեյֆայի գավառում համանուն Ալ-Ռուհեյբայի շրջանի վարչական կենտրոնն է։
Բնակչություն
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 30,450 մարդ։ Իսկ համանուն շրջանի բնակչություն կազմում է 30,450 մարդ ։
Ծանոթագրություններ
Կատեգորիա:Ալ-Կուտեյֆայի գավառ Կատեգորիա:Սիրիայի քաղաքներ
Միսս Կորեա
2012 Mlle Corée Washington DC Grand Prix vainqueur de la ceinture Միսս Կորեա (미스 코리아) ամենամյա ազգային գեղեցկության մրցույթ է, որը պատասխանատու է Միսս Տիեզերք մրցույթին Կորեայի ներկայացուցչի ընտրության համար։
Այժմ այդ տիտղոսը կրում է Կիմ Յումին։ Նա այդ տիտղոսը նվաճել է  2012 թվականի Հունվարի 6-ին, Սեուլում ։
Պատմություն
Միսս Կորեայի առաջին մրցույթը տեղի է ունեցել  1957 թվականին և կազմակերպել էր կորեական  Хангук Дейли Ньюс-ի թերթի կողմից։ Ամեն տարի, մոտ հիսուն կանայք մրցում են  Սեուլում, Հարավային Կորեայում, և յոթը ընտրվում են ժյուրիի կողմից։ Հաղթողը, ով զբաղեցնում է 1-ին տեղը «Չին» (진), պաշտոնապես դառնում է  Միսս Կորեա և մրցում Միսս Տիեզերք մրցույթում։ Բացի դրանից   1-ին տեղը  նվաճած մասնակիցը գնում է Միսս Ինտեռնեյշնլ, իսկ երկրորդ տեղը զբաղեցրած մասնակիցը՝  միսս Երկիր։ Եվ վերջապես, ընտրվում է չորս «մի» (미)  եզրափակիչ անցած մասնակիցներ ։
2011 թվականի Մարտի 16-ին, Միսս Աշխարհ մրցույթի  նախագահ  Ջուլիա Մորլին հայտարարել է նորաստեղծ  Միսս Աշխարհ Կորեա մրցույթի մասին։ Մինչև 2010 թվականը Միսս Կորեան կընտրեն նաև Միսս Աշխարհի ներկայացուցիչները։ Կանայք, ովքեր ընտրվել են  այս նոր մրցույթի համար, կներկայացնեն  Կորեան Միսս Աշխարհ  2011 -ին։
Միսս Տիեզերքի ներկայացուցիչներ
Կորեան Միսս Տիեզերք մրցույթին առաջնաելույթ է ունեցել 1954 թվականին։
Ներկայացուցիչները Miss International
Կորեան առաջնաելույթ է ունեցել Miss International մրցույթին 1960 թվականին
Միսս Երկիր ներկայացուցիչներ
Կորեան Միսս Երկիր առաջնաելույթ է ունեցել 2002 թվական ։
Միսս Աշխարհի ներկայացուցիչներ
Կորեան առաջնաելույթ է ունեցել Միսս Աշխարհ մրցույթին 1959 թվականին։
Արտաքին հղումներ
Կատեգորիա:Կազմակերպություններ այբբենական կարգով Կատեգորիա:Գեղեցկության մրցույթներ Կատեգորիա:Հարավային Կորեայի մշակույթ
Էուլչենոկ
Էուլչենոկ  (Эульченок), գետ Կամչատկա թերակղզի, Ռուսաստանում։ Գետի երկարությունը մոտ 29 կմ։ Թափվում է Կամչատկա գետի աջ ափին՝ 154 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Տես նաև
Կատեգորիա:Ռուսաստանի գետեր
Սպենդիարյան փողոց (Երևան)
Սպենդիարյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ կոմպոզիտոր Ալեքսանդր Սպենդիարյանի։
Տվյալներ
Սկսվում է Մոսկովյան փողոցից և ավարտվում Մաշտոցի պողոտայում։
Աղբյուրներ
Կատեգորիա:Երևանի փողոցներ Կատեգորիա:Ալեքսանդր Սպենդիարյան
Ռուբեն Նուրիջանյան
Ռուբեն Նուրիջանյան, հայ օպերային երգիչ (տենոր)։
Կենսագրություն
Ռուբեն Նուրիջանյանը ծնվել է 1957 թվականի նոյեմբերի 13-ին Շիրակի մարզի Թավշուտ գյուղում։ 1975-1981 թվականներին սովորել է Առնո Բաբաջանյանի անվան երաժշտական ուսումնարանում։ 1979 թվականից՝ կամերային երգչախմբի մենակատար ։
1981-1983 թվականներին՝ Ա. Սպենդիարյանի անվան օպերայի և բալետի ազգային ակադեմիական թատրոնի երգչախմբի մենակատար։ 1988-1999 թվականներին հանդես է եկել մի շարք թատրոններում և երաժշտական խմբերում՝ Օպերային ստուդիա, Հ. Պարոնյանի անվան երաժշտական կոմեդիայի պետական թատրոն, Երևանի պետական կամերային թատրոն ։
1999 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ ։
Ծանոթագրություններ
Կատեգորիա:Թավշուտ գյուղում ծնվածներ Կատեգորիա:Հայ օպերային երգիչներ
Սևիլյայի պատմություն
Սևիլյան Իսպանիայի կարևորագույն քաղաքներից մեկն է սկսած հնագույն ժամանակներից։ Քաղաքի առաջին բնակիչները հիշատակվում են Տարտեսոսի ժամանակներից։ Որպեսզի պաշտպանվեին կարթագենցիների ասպատակություններից, հռոմեացիները հիմնեցին Իտալիկա (այժմ Սանտիպոնս) բնակավայրը, որը ընդամենը 9 կմ է հեռու Սևիլյայից։ Իտալիական, որը հռոմեական կայսրեր Տրոյանի և Հարդիան ծննդավայրն էր, հիմնադրվե լե քրիստոսից առաջ 206-205 թվականներին։ Իտալիկան Հիսպանիայում հռոմեական մշակույթի յուրահատուկ օրինակ է։ Այն այժմ համարվում է զբոսաշրջիկության կենտրոն։
Վեստգոթական թագավորության տարիներին քաղաքը ծառայել է թագավորական նստավայր։
Ալ-Անդալուսի (Մուսուլմանական Իսպանիա) ժամանակ քաղաք կուրայի նստավայրն էր (իսպաներեն cora), որը մտնում էր Կորդովայի խալիֆայության մեջ, հետո դարձավ Սևիլյայի տայֆայի մայրաքաղաք (Արաբերեն. طائفة أشبيليّة, Տաիֆա Իշբիլիա), այնուհետև այն նվաճեցին Կաստիլիայի քրիստոնեական թագավորությունը Ֆերդինանդ III-ի գլխավորությամբ, ով առաջինը հուղարկավորվեց տաճարում։
Ռեկոնկիստայից հետո Սևիլյան վերաբնակեցվեց քրիստոնյա ազնվականներով, որպես թագավորության մայրաքաղաք և որտեղ ընտրում էին Գեներալների Կորտեսը։ Ուշ միջնադարում քաղաքում հիմնադրվեց նավահանգիստը և այն դարձավ միջազգային առևտրականների հանգրվան, սակայն քաղաքին ծանր հարված հասցրեց ժանտախտը 1348 թվականին և հակահրեական ապստամբությունները 1391 թվականին։
Ամերիկայի հայտնաբերումից հետո Սևիլյան դարձավ Իսպանական կայսրության տնտեսական կենտրոնը, զբաղեցնելով մենաշնորհային դիրք միջատլանտյան առվևտրի բնագավառում, ինչը բացեց քաղաքի համար ոսկե դարաշրջան։ Այս ժամանակահատվածում կառուցվեցին քաղաքի հիմնական մշակութային օջախները Գվադալակիվիր գետի երկայնքով, սակայն շուտով քաղաքը զիջեց իր մենաշնորհային դիրքը Կադիսին։
19-րդ դարում քաղաքում կառուցվեց արդյունաբերական շինություններ և երկաթգծի կայարաններ, որոնք քաղաքը կապեցին Եվրոպայի հետ։ 20-րդ դարում Սևիլյան տեսավ Իսպանիայի քաղաքացիական պատերազմի արհավիրքները, ինչպես նաև քաղաքը ընտրվեց Անդալուսիայի վարչական կենտրոն։
Ծանոթագրություններ
Կատեգորիա:Սևիլյայի պատմություն
Լիլիտա Բերզին
Կենսագրություն
1956 թվականին ՍՍՀՄ ժողովրդական արտիստուհի ։ ԽՄԿԿ անդամ 1949 թվականից։ 1922 թվականից աշխատում է Ռիգայի Ռայնիսի անվան գեղարվեստական թատրոնում։ Լավագույն դերերից են՝ Ասնատե, Սպիդոլա (Ռայնիսի «Հովսեփը և նրա եղբայրները», «Կրակն ու գիշերը»), Լյուբով Յարովայա (Տրենյովի «Լյուբով Յարովայա»), Աննա Կարենինա (ըստ Լիլիտա Տոլսաոյի նույնանուն վեպի), Մարի Ստյուարտ (Շիլլերի «Մարի Ստյուարտ»)։
Ծանոթագրություններ
Կատեգորիա:Լատիշ դերասանուհիներ Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:ԽՄԿԿ անդամներ Կատեգորիա:Ստալինյան մրցանակի դափնեկիրներ Կատեգորիա:Աշխատանքային կարմիր դրոշի շքանշան Կատեգորիա:ԽՍՀՄ ժողովրդական արտիստներ Կատեգորիա:Խորհրդային դերասանուհիներ Կատեգորիա:Խորհրդային հասարակական գործիչներ
Ձնծաղիկ ալպիական
Ձնծաղիկ ալպիական, շքանարգիզազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։
Նկարագրություն
Վաղ գարնանը զարգացող երկու հակաձվաձև, թխակապույտ տերևներով սոխուկավոր, գեղազարդային, դեղագործական բույս է, որի ծաղկակիրը ծաղկման ժամանակ տերևներից երկար է։ Ծաղիկները սպիտակ են, 15-25 մմ երկարության։ Ծաղկապատի արտաքին թերթերը նկատելի սապատիկով են, ներքինները՝ երիկամաձև կամ V-աձև կանաչ պուտերով։ Ունի տանձանման տուփիկ ։
Տարածվածություն
Հայաստանում հանդիպում է միայն Իջևանի ֆլորիստիկական շրջանում (Կողբ, Նոյեմբերյան, Ոսկեպար, Աչաջուր գյուղերի շրջակայքում)։ Տեսակի ընդհանուր արեալն ընդգրկում է Հարավարևմտյան և Հարավային Անդրկովկասը ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 750-1300 մ բարձրությունների վրա, կաղնու-բոխու, հաճարենու-բոխու լուսավոր անտառներում, հազվադեպ դեպքերում՝ կենու ստվերոտ անտառներում։ Ծաղկում է մարտին, պտղաբերում՝ ապրիլին ։
Պահպանություն
Վտանգված տեսակ է։ Համարվում է Անդրկովկասի էնդեմիկ։ Տարածման և բնակության շրջանների մակերեսը 500 կմ²-ից պակաս է։ Բույսին սպառնացող վտանգն այն որպես գեղազարդային բույս ինտենսիվ հավաքելն է և ապօրինի անտառահատումը, որը աճելավայրերի խախտման պատճառ է դառնում։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքի ենթակա տեսակ։ CITES-ի կոնվենցիայի 2-րդ հավելվածում ընդգրկված է։ Չի ընդգրկված Բեռնի կոնվենցիայի հավելվածում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Շքանարգիզազգիներ Կատեգորիա:ՀՀ Կարմիր գրքում գրանցված բույսեր
Յավինվիվայամ
Յավինվիվայամ (Явынвиваям), գետ Կամչատկայի երկրամասի հյուսիս-արևելյան մասում։ Գետի երկարությունը 22 կմ է։ Հոսում է Օլյուտորսկի շրջանում և Կամչատկայի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բլոմակ
Բլոմակ (Blomac), համայնք Ֆրանսիայի Օկսիտանիա մարզի Օդ գավառում ։
Բնակչությունը 208 թվականի դրությամբ կազմում է 200 մարդ, բնակչության խտությունը` 23.78 մարդ/կմ²։ Բնակավայրը զբաղեցնում է 8.41 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 115 կմ հարավ-արևմուտք, Կարկասոն քաղաքից` 20 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 34։ Ակտիվության ցուցանիշը կազմում է 73,0 %։ 92 աշխատունակ մարդկանցից աշխատել է 74 անձ (43 տղամարդ և 31 կին)։ Գործազուրկ են եղել 18 անձ (10 տղամարդ և 8 կին)։ 34 անաշխատունակներից 11-ը եղել են աշակերտներ կամ ուսանողներ, 12-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Այրտոն Սեննա
Այրտոն Սեննա դա Սիլվա (Ayrton Senna da Silva, մարտի 21, 1960 - մայիսի 1, 1994), բրազիլացի ավտոարշավորդ, Ֆորմուլա 1 ավտոմրցաշարի եռակի հաղթող (1988, 1990 և 1991)։ Մահացել է 1994 թվականին, Սան-Մարինոյի Գրան-պրիի ժամանակ, ավտովթարի հետևանքով։ Մասնակցել է 162 ավտոարշավների, հաղթել 41 անգամ, զբաղեցրել 65 փոուլ-դիրքեր (pole-position)։ Ըստ «F1 Racing» ամսագրի անցկացրած սոցհարցումի՝ հետմահու ճանաչվել է որպես աշխարհի լավագույն ավտոարշավորդ (1997-ին և 2004-ին), ինչպես նաև՝ լավագույն բրազիլացի (2000-ին, շրջանցելով Պելեյին) ։
Մասնակցել է Ֆորմուլա 1-ի առաջնություններին հետևյալ թիմերի կազմում. «Toleman» (1984), «Lotus» (1985-1987), «McLaren» (1988-1993) և «Williams» (1994)։
Ծանոթագրություններ
Կատեգորիա:Մարտի 21 ծնունդներ Կատեգորիա:1960 ծնունդներ Կատեգորիա:Մայիսի 1 մահեր Կատեգորիա:1994 մահեր Կատեգորիա:Բրազիլացի մարզիկներ Կատեգորիա:Սան Պաուլու քաղաքում ծնվածներ Կատեգորիա:Բրազիլացի գործարարներ
Արմեն Բադալյան
Արմեն Բադալյան, հայ օպերային երգիչ (տենոր)։
Կենսագրություն
Արմեն Բադալյանը ծնվել է 1980 թվականին Էջմիածին քաղաքում։ 2000-2005 թվականներին սովորել է Երևանի Կոմիտասի անվան պետական կոնսերվատորիայում ։
2012-2014 թվականներին հանդես է եկել Վոլգոգրադի երաժշտական թատրոնում, որտեղ Վերդիի «Տրավիատա» օպերայում կատարել է Ալֆրեդի դերերգը ։
2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի մեներգիչ ։
Ծանոթագրություններ
Կատեգորիա:Հայ օպերային երգիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ տենորներ
Ալբանո Վերչելեզե
Ալբանո Վերչելեզե (Albano Vercellese), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 13 կմ² տարածք։ Բնակչությունը 2008 թվականի տվյալներով 339 մարդ է։ Հեռախոսային կոդը՝ +39 0161։ Փոստային ինդեքս 13030 ։ Խտությունը՝ 26 մարդ/կմ²։
Ալբանո Վերչելեզեն սահմանակից է Կոլոբյանո, Գրեջո, Օլդենիկո, Սան Նազարո Սեսիա և Վիլարբոյտ մունիցիպալիտետներին։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Ժողովրդագրություն
'''Բնակչության թվաքանակի փոփոխությունները.
Զոոկումարին
Զոոկումարին (վարֆարին), սպիտակ, անհոտ բյուրեղափոշի, օգտագործվում է կրծողներին ոչնչացնելու նպատակով։ Թողարկվում է 1%-անոց փոշու ձևով, կիրառվում է թունավորված խայծի տեսքով։ Պատրաստուկը թունավոր է, այն հարկավոր է պահել սննդամթերքից հեռու, երեխաների և տնային կենդանիների համար անմատչելի տեղերում։
Stereochemistry
Վարֆարին պարունակում է ստերեոտոտիչ եւ բաղկացած է երկու enantiomers- ից։ Սա ռազեմատ, այսինքն 1։ 1 խառնուրդ («R») եւ («S») - ձեւը `
Կատեգորիա:Ինսեկտիցիդներ
Յախտինի
Յախտինի (Яхины), գետ Կամչատկա թերակղզու հյուսիս-արևելյան մասում։ Գետի երկարությունը 28 կմ է։ Հոսում է Օլյուտորսկի շրջանում և Կամչատկայի երկրամասում ։ Թափվում է Օլյուտորսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռիս Բերկ
Ռիս Ֆրեդերիկ Ջեյմս Բերկ (Reece Frederick James Burke, ) անգլիացի ֆուտբոլիստ, Բոլթոն Ուոնդերերս ակումբի պաշտպան։
Ակումբային կարիերա
Ռիսը իր պրոֆեսիոնալ կարիերան սկսել է «Վեստ Հեմ» ակումբի կազմում ։ 2014 թվականի հունվարի 5-ին նա նշել է իր նորամուտը հիմնական թիմի կազմում, խաղը կայացել է Անգլիայի գավաթի շրջանակներում՝ «Սիթի Գրաունդի» ակումբի դեմ խաղի ժամանակ (0:5)։ «Սամպդորիա» ակումբի դեմ ընկերական խաղի ժամանակ՝ 90-րդ րոպեին նա խփել է իր առաջին գոլը ակումբի կազմում, այդ գոլի շնորհիվ էլ նրա թիմը կարողացել է հաղթել հակառակորդին (3:2) ։  Ավելի ուշ, 120 րոպե, խաղացել է Լիգայի գավաթում՝ «Շեֆֆիլդ Յունայթեդ» ակումբի դեմ խաղում ։ Նա իր նորամուտը Պրեմիեր Լիգայում նշել է 2015 թվականի ապրիլի 25-ին՝ «Կուինզ Պարկ Ռեյնջերս» ակումբի դեմ ոչ-ոքի խաղի ժամանակ (0:0) ։
2015 թվականի օգոստոսի 20-ին՝ նա վարձավճարային հիմունքներով տեղափոխվել է անգլիական Պրեմիեր լիգայի «Բրեդֆորդ Սիթի» ակումբ ։ Սեպտեմբերի 5-ին նա խփել է իր առաջին գոլը ակումբի կազմում՝ «Օլդհեմ Աթլետիկ» ակումբի դարպասներին, նրա խփած գոլի շնորհիվ էլ թիմը կարողացել է հաղթող ճանաչվել այդ խաղում (2:1) ։ Սեպտեմբերի 18-ին՝ ավարտվել է նրա վարձավճարի պայմանագրի ժամկետը և Բերկը լուրջ վնասվածքի պատջառով վերադադրձել է Լոնդոն ։ «Բրեդֆորդ» ակումբը նորից վարձավճարով գնում է ֆուտբոլիստին՝ մինչև 2016 թվականի հունվարի 2-ը ։ 2016 թվականի ապրիլի 26-ին պաշտպանն ուներ 7 ակումբային մրցանակ՝ ներառված տարվա «լավագույն ֆուտբոլիստի» կոչում ։
Բերկը «Վեստ Հեմ» ակումի կազմում մասնակցել է Եվրոպա լիգային, 2016 թվականի օգոստոսի 30-ին նա վարձավճարային հիմունքներով տեղափոխվել է Չեմպիոնշիփի «Ուիգան Ատլետիկ» ակումբ ։ Նա իր առաջին գոը թիմի կազմում խփել է 2016 թվականի նոյեմբերի 28-ին՝ «Դի-դամլ-յու» (DW), ակումբի դեմ խաղի ժամանակ, հաղթելով (2:1) հաշվով ։
2017 թվականի օգոստոսի 1-ին, Ռիսն իր թիմակցի հետ միասին, վարձավճարով տեղափոխվել է «Բոլթոն» ակումբ՝ մինչև տարվա վերջ ժամկետով ։ 2018 թվականի հունվարին, վարձավճարի ավարտից շուտ, վերադառնալով իր ակումբ, Անգլիայի գավաթի երրորդ տուրի «Շրուսբիրի Թաուն» ակումբի դեմ խաղում հայտնվել է հիմնական կազմում։ Խաղն ավարտեվել է ոչ-ոքի հաշվով ։ «London Stadium» ակումբի դեմ խաղի ժամանակ նա թիմի կազմում խփել է իր առաջին գոլը՝ ավելացված ժամանակի ընթացքում ։ 2018 թվականի հունվարի 31-ին Ռիսը վերադառնում է «Բոլթոն» ակումբ ։
Արտաքին հղումներ
Կատեգորիա:Վեստ Հեմ Յունայթեդի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Բոլթոն Ուոնդերերսի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Հայաստան հանրագիտարան
Հայաստան հանրագիտարան, Հայկական Հանրագիտարան հրատարակչության տպագրած հայերեն հանրագիտարան, հրատարակված 2012 թվականին։ «Հայաստան» հատորը ՀՀ անկախացումից և ԼՂՀ հռչակումից հետո առաջին հանրագիտարանն է, որտեղ համապարփակ ներկայացվում են հայոց պատմությունն իր բնօրրանում՝ Հայկական լեռնաշխարհում՝ վաղնջական ժամանակներից մինչև մեր օրերը, հայկական պետականության բարդ ու դժվար ճանապարհը, տնտեսության, գիտության, կրթության, մշակույթի և մյուս բնագավառների նվաճումները, հայոց հոգևոր կյանքն ու եկեղեցին, Սփյուռքը, Հայաստան աշխարհը՝ իր ֆիզիկաաշխարհագրական Նկարագրով, հասարակական-քաղաքական զարգացումներով և այն կարևոր իրադարձություններով, որոնք այս կամ այն կերպ առնչվում են հայերին ու հայկականությանը։
Հատորը բաղկացած է երկու մասից՝ «Հայաստանի Հանրապետություն» և «Լեռնային Ղարաբաղի Հանրապետություն»։
«Հայաստան» հանրագիտարաններն իրենց ընդգրկումով, կառուցվածքով և շարադրանքի առանձնահատկություններով որոշակի աղերսներ ունի 1987-ին հրատարակված «Հայկական սովետական հանրագիտարանի» (12+1 հատոր)՝ «Սովետական Հայաստան» հատորի հետ, սակայն սկզբունքորեն տարբերվում է նախորդից, որովհետև շարադրվել է ժամանակակից գիտական հենքի վրա, զերծ է գաղափարաքաղաքական և հարևան ժողովուրդների շինծու պատմությանը «հարմարվելու» խորհրդային պարտադրանքից։
Գրքում նյութը շարադրված է թեմատիկ բաժիններով։ Նախ ներկայացված են երկու պետությունների խորհրդանիշները, պետական կարգն ու կառավարման մարմինները՝ հանրապետությունների նախագահները, օրենսդիր, գործադիր ու դատական իշխանությունները, այնուհետև ՀՀ և ԼՂՀ Սահմանադրությունները, ուժային կառույցները, բնակչության ժողովրդագրական պատկերն ու սոցիալ-տնտեսական վիճակը։
Հայկական լեռնաշխարհի ֆիզիկաաշխարհագրական նկարագիրը տրված է երկրաբանական կառուցվածքի, լեռնագրության, կլիմայի, ջրերի և հողերի, բուսական ու կենդանական աշխարհների մասին ծավալուն հոդվածներով, ներկայացված են բնության և կենսաբազմազանության պահպանության առկա վիճակն ու խնդիրները, այդ նպատակով ստեղծված ազգային պարկերը, արգելավայրերն ու արգելոցները։
Հայաստանի և հայոց պատմության շարադրանքում առավել հանգամանորեն ներկայացված են Հայաստանի առաջին, երկրորդ և երրորդ հանրապետությունները՝ որպես հայոց պետականության զարգացման հաջորդական փուլեր։ Երրորդ հանրապետության պատմության մեջ շեշտադրված են ՀՀ անկախացման ու ԼՂՀ հռչակման գործընթացները՝ նորօրյա ազգային-ազատագրական պայքարի և Արցախյան շարժման առանձնահատկությունները։ Չեն շրջանցվել նաև այն քաղաքական, տնտեսական ու սոցիալական դժվարությունները, որոնք հայ ժողովուրդը հաղթահարել ու հաղթահարում է անկախությունից ի վեր՝ պետականության կայացման ճանապարհին։
Տնտեսության առանձին ոլորտների համառոտ պատմությունների շարադրանքում տեղ են գտել նաև ՀՀ և ԼՂՀ Կառավարությունների ձեռնարկած այն բարեփոխումները, որոնք անհրաժեշտ էին շուկայական տնտեսահարաբերությունների նոր համակարգ ստեղծելու համար։
Առանձին բաժիններով ներկայացված են Հայ եկեղեցին ու կրոնական կազմակերպությունները, Սփյուռքը՝ իր համայնքային, հոգևոր ու կրթամշակութային կառույցներով, որոնք այսօր նոր առաքելություն ունեն նորանկախ հանրապետությունների կայացման ու զարգացման գործում։
Գրքում զգալի տեղ է հատկացված գիտություններին, որոնք ներկայացված են 3 խոշոր՝ բնական, հասարակական և տեխնիկական գիտություններ ենթաբաժիններով։ Պատշաճորեն ներկայացված է նաև ՀՀ ԳԱԱ-ն՝ որպես հանրապետության գիտության կազմակերպման ու կառավարման առանցքային հաստատություն։
Արտաքին հղումներ
Կատեգորիա:Հայերեն հանրագիտարաններ
Սամոս (նոմոս)
Սամոս (Σάμος), նոմոս Հունաստանի Հանրապետության հյուսիս-արևելքում՝ Հյուսիսային Եգեյան կղզիներ պերիֆերիայում։
Ներառում է Սամոս, Իկարիա և Ֆուրնի կղզիները։ Նոմոսի մայրաքաղաքը և խոշորագույն քաղաքը Սամոսն է, որը գտնվում է համանուն կղզու վրա։
Նոմոսի ընդհանուր տարածքը կազմում է 778 կմ²։ Ըստ 2001 թվականի մարդահամարի տվյալների, վարչական միավոի բնակչությունը կազմում է 109 118 մարդ։ Հիմնական բնակիչները հույներն են, որոնք խոսում են հունարենով։
Արտաքին հղումներ
Կատեգորիա:Հյուսիսային Եգեյան կղզիներ պերիֆերիայի նոմոսներ Կատեգորիա:Հունաստանի նոմոսներ
Lazzaro
Lazzaro (Լազզարո), հայ երաժշտական պրոդյուսեր։ Պրոդյուսերը համագործակցել է մի շարք հայ, հույն և ռուս երաժիշտների հետ, ինչպիսիք են՝ Իվետա Մուկուչյանը, Սիրուշոն, Սոֆի Մխեյանը, Նյուշան, Սակիս Ռուվասը և ուրիշներ։
Դլիննայա (գետ, թափվում է Օխոտի ծով)
Դլիննայա (Длинная), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 14 կմ է։ Հոսում է Պենժինսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Անդրիյան Նիկոլաև
Անդրիյան Գրիգորևիչ Նիկոլաև, խորհրդային երրորդ տիեզերագնացը (աշխարհում 5-րդը)։ Խորհրդային միության կրկնակի հերոս։ Ավիացիայի գեներալ-մայոր։ Առաջին տիեզերագնացն է, որը տիեզերքում մասնակցել է ռազմական փորձարարության (Պավել Պոպովիչի հետ) ։ Առաջին թռիչքի ժամանակ Նիկոլաևն առաջին անգամ բաց է թողել ամրագոտին (նրանից առաջ Գագարինն ու Տիտովը թռել են ամուր ամրակապված վիճակում), թռել է տիեզերանավով մեկ անկշռության պայմաններում։ Սխալ է Նիկոլաևին համարել առաջին տիեզերագնացը, որը Երկրագնդի ուղեծրում աշխատել է առանց սկաֆանդրի։ Առանց սկաֆանդրի թռիչք իրականացրած առաջին տիեզերագնացներն են եղել «Վոսխոդ-1» տիեզերանավի անձնակազմի անդամները (1964 թվական)     ։
Կենսագրություն
Ծնվել է Շորշելի գյուղում՝ քրիստոնյա ընտանիքում։ Ազգությամբ չուվաշ է։ Համաձայն այդ ժամանակվա տեղի սովորույթների՝ ծնունդից մինչև դպրոցն ավարտելը կրել է հոր Գրիգորև ազգանունը։ Այդ ազգանունով է նա գրանցված եղել պահպանված դասարանական մատյանում։
Հայրը՝ Գրիգորի Նիկոլաևիչ Նիկոլաևը (1898-1944), եղել է շրջանի առաջին կոլխոզի ձիապանը։ Մայրը՝ Աննա Ալեքսեևնա Ալեքսեևա-Նիկոլաևան (1900-1987), կաթի ֆերմայում կթվորուհի է եղել։ Ամուսնացել են 1922 թվականին, ամբողջ կյանքն ապրել են երկու պատուհան ունեցող փոքրիկ տնակում։ Ունի ավագ եղբայր՝ Իվան, կրտսեր եղբայր՝ Պյոտր, և քույր՝ Զինաիդա։
Մանուկ հասակում Անդրիյանը ցանկացել է դառնալ բուժակ, սակայն մտադրությունը փոխելուց հետո տեղափոխվել է ավագ եղբոր մոտ՝ Մարինյան արվարձան, և ընդունվել է տեխնիկում
Թռիչքի նախապատրաստման ամենաբարդ փորձությունը Նիկոլաևն անվանել է սուրդոբարոկամերում գտնվելը, որը նմանակում է արտաքին աշխարհից լիակատար մեկուսացումը, որտեղ ապագա տիեզերագնացը գտնվել է 10 օր առանց տեսողական և լսողական կապի։ Թռիչքի պահին Նիկոլաևի հաշվին եղել է տարբեր աստիճանի բարդության 40 պարաշյուտային թռիչք ։
1962 թվականին 4 օրով միայնակ կատարել է երկու տիեզերական թռիչք, 1970 թվականին Վիտալի Սևաստյանովի հետ թռիչք է կատարել 18 օրով։ Երկու թռիչքներն էլ կատարման պահին տևողությամբ ռեկորդային են եղել։ Ուղեծրային կայան այն ժամանակ չի եղել, երկու թռիչքներն էլ սկզբից մինչև վերջ տեղի են ունեցել տիեզերանավերում, որտեղ կենսատարածքը «խրուշչովկայի» բնակարանի լոգասենյակի կեսն է կազմում ։
Առաջին թռիչք
1962 թվականի օգոստոսի 11-15-ը «Վոստոսկ-3» տիեզերանավով իրականացրել է 64 պտույտ երկրի շուրջ։ Այդ թռիչքի ժամանակ ուղեծրում անցկացվել է տիեզերագնացների մասնակցությամբ արբանյակների ազդանշանը որսալու ծրագրով առաջին ռազմական էքսպերիմենտը, ընդ որում՝ Պավել Պոպովիչի կողմից ղեկավարվող «Վոստոկ-4» տիեզերանավը կատարել է ազդանշանը որսացողի դերը, իսկ Նիկոլաևի կողմից ղեկավարվող «Վոստոկ-3» տիեզերանավը՝ նշանակետի։ Տիեզերանավերի միջև մինիմալ տարածությունն եղել է 5 կիլոմետր ։ Նիկոլաևը հիշել է, թե ինչպես է ուղեծրից հետևել երկրի վրա գտնվող աերոդրոմին, որը հավանաբար թշնամական է եղել ։
Ուղեծիր դուրս գալուց և տիեզերանավի կրող հրթիռից անջատվելուց հետո Նիկոլաևն իր վրա է վերցրել կառավարումը (ինչը մինչ այդ չեն արել), իլյումինատորով նավը տեղակայել է հրթիռ-կրիչի ուղղությամբ և լուսանկար է արել (չի երևացել, քանի որ հրթիռ-կրիչը հայտնվել է արևի կողմում)։ Թռիչքի ընթացքում Նիկոլաևն առաջին անգամ հրաժարվել է ամրակապումից (մինչ այդ Գագարինն ու Տիտովը թռչել էին ամուր ամրակապված) և ազատորեն սավառնել նավում անկշռության մեջ։ Տեղի է ունեցել Նիկոլաևի կապի սեանսը խորհրդային ղեկավար Ն. Ս. Խրուշչովի հետ։ Նախապես պայմանավորվելով կոնստրուկտոր Սերգեյ Կորոլյովի հետ՝ Նիկոլաևը պլանավորված երեք օրից հետո ուղեծրում մնացել է չորրորդ օրը։ Այդ տարիներին տիեզերանավը վայրէջք էր կատարում առանձին, իսկ տիեզերագնացը՝ առանձին իր պարաշյուտով։
1962 թվականի օգոստոսի 15-ին Կարանգադայի տակ՝ հրաբուխի մոտ վայրէջք կատարած Նիկոլաևն ու Պոպովիչը հազիվ են խուսափել բարձր սուր քարերից։ Առաջին հերթին երկրի վրա նիկոլաևն օգնել է տիեզերագնացների ջոկատի բժշկին, որը եկել էր նրան դիմավորելու և ոչ այնքան հաջող վայրէջք էր կատարել պարաշյուտով՝ Նիկոլաևից 30 մետր հեռավորության վրա ։
Առաջին և երկրորդ թռիչքի միջև
Առաջին թռիչքից հետո իր կյանքը կապել է տիեզերագնացների ջոկատի աշխատանքի հետ։ 1963-1968 թվականներին եղել է խորհրդային տիեզերագնացների ջոկատի հրամանատարը։ 1965-1969 թվականներին Նիկոլաևը մտել է տիեզերագնացների խմբի մեջ, որոնք պատրաստվում էին իրականացնել Լ1/«Զոնդի» թռիչքը Լուսնի շուրջ և Լ3-ի վայրէջքը նրա վրա խորհրդային ծրագրերով։
1968-1974 թվականներին որպես պետի տեղակալ աշխատել է Յուրի Գագարինի անվան Տիեզերագնացների պատրաստման կենտրոնում։ Լուսնային ծրագրով թռիչքի պատրաստություն է անցել, եղել է անձնակազմերից մեկի հրամանատարը։ Լուսին թռչելու համար պահանջվել է 4 օր, հենց այդքան է տևել Նիկոլաևի առաջին թռիչքը։ Ս. Պ. Կորոլյովի մահից և խորհրդային «լուսնային» ծրագրի փակումից հետո Նիկոլաևը պատրաստվել է թռիչքների «Սոյուզ» տիպի նավերով։ Եղել է «Սոյուզ-8» տիեզերանավի կրկնօրինակող անձնակազմի հրամանատարը (1969 թվականի հոկտեմբեր) ։
1970 թվականի հունիսի 1-19-ը նեղել է «Սոյուզ-9» տիեզերանավի հրամանատարը (Վ. Ի. Սևաստյանովի հետ համատեղ) 18 օրով։ Տիեզերանավը երկրի շուրջ 286 պտույտ է կատարել 424 ժ 59 րոպեում։ Տևողությամբ ռեկորդային թռիչքից (մինչ այդ թռչում էին առավելագույնը 5 օրով) վերադառնալուց հետո տիեզերագնացները լուրջ դժվարություններ են ունեցել երկրային գրավիտացիային ադապտացվելիս («Նիկոլաևի էֆեկտ»)։ 1995 թվականի մայիսին Պրավդա թերթին տված հարցազրույցում վայրէջք կատարելուց հետո ծառայության դժվարություններից երբեք չբողոքած Նիկոլաևը պատմել է. «Շատ դժվար էր։ Նավից առանց օգնության դուրս գալ չէինք կարողանում, երբ մեզ դուրս բերեցին՝ ոտքի վրա կանգնել չէին կարողանում։ Արյունը լցվում էր մարմնի ստորին մաս, կարելի էր միայն նստել կամ պառկել, այլապես կորցնում կկորցնեինք գիտակցությունը։ Սրտի չափերը 18 օրվա ընթացքում փոքրացել են 12 տոկոսով, պառկած՝ 80 հարված, նստած՝ 100, կանգնած՝ 120: Ոսկրային հյուսվածքները կորցրել էին կալիումը և կալցիումը, դարձել էին փխրուն։ Արյան կազմը փոխվել էր։ Մեր թռիչքից հետո առաջնային խնդիր էր դրված ուղեծրում ապահովել տիեզերագնացների ֆիզիկական մարզումը»։ Երկրորդ թռիչքի ժամանակ, հիշում էր Նիկոլարը, նա նաև կատարել է ռազմական առաջադրանքներ, նշել է «Սոյուզ-9» նավի վրա տեղադրված սարքերի բարձր թույլատրող ունակությունը, որոնց օգնությամբ հեշտ էր դիտարկել նույնիսկ հավանական հակառակորդի օդանավակայանների վրա տեղակայված ինքնաթիռների տառերը։ Թռիչքից հետո Նիկոլաևը մի ամբողջ ամիս գրել է ծավալուն հաշվետվություններ թռիչքի մասին, շուտով պաշտպանել է գիտական թեզ և ստացել է գիտական աստիճան՝ տեխնիկական գիտությունների թեկնածու ։
Տիեզերքից հետո
1974 թվականից Նիկոլաևը տիեզերագնացների պատրաստման կենտրոնի պետի առաջին տեղակալն էր։ Յուրի Գագարին. Նա երազում էր երրորդ թռիչքի մասին, դիմում էր ղեկավարությանը` նրան սովետա-ամերիկյան ծրագրին միացնելու խնդրանքով, բայց որոշվեց զիջել երիտասարդ տիեզերագնացներին։ Հիմնական աշխատանքին զուգահեռ Նիկոլաևը մի շարք գումարումների Ռուսաստանի Խորհրդային Ֆեդերատիվ Սոցիալիստական Հանրապետության Գերագույն Խորհրդի պատգամավոր էր։ 1981 թվականին տիեզերական հետազոտությունների բնագավառում նվաճումների համար Նիկոլաևին շնորհվել է ԽՍՀՄ պետական մրցանակ ։
1994 թվականից աշխատել է Ռուսաստանի Դաշնության Պետական ​​դումայի պաշտոնական հանձնաժողովի ապարատում։
«Հանդիպենք ուղեծրում» և «Տիեզերք` ճանապարհ առանց վերջի» գրքերի հեղինակն է ։ Նիկոլաևի վերջին և առավել արժեքավոր գիրքը գրվել է 1999 թվականին` «Երկրի ձգողություն» ։
Մամուլի համար տված հարցազրույցում Նիկոլաևը նշել է, որ տիեզերքում ոչ մի անոմալ երևույթներ իր երկու թռիչքներին ժամանակ չեն հանդիպել ։
Ընտանիք
18 տարի ամուսնացած էր (1963-1982) Վալենտինա Տերեշկովայի հետ, առաջին կին տիեզերագնացը։ «Տիեզերական հարսանիքը» տեղի է ունեցել Լենինյան լեռներում գտնվող կառավարական առանձնատանը, 1963 թվականի նոյեմբերի 3-ին, հյուրերի թվում էին Նիկիտա Խրուշչովը և գլխավոր կոնստրուկտոր Սերգեյ Կորոլյովը։ Դա Նիկոլաևի միակ ամուսնությունն էր։
1964 թվականի հունիսի 8-ին ծնվել է աղջիկը` Ելենա Անդրիյանովնա Տերեշկովան, աշխարհում առաջին երեխան է, որի հայրն ու մայրը տիեզերագնացներ են եղել ։ Ելենայի առաջին ամուսինն օդաչու Իգոր Ալեքսեևիչ Մայորովն էր, երկրորդ ամուսինը` օդաչու Անդրեյ Յուրիևիչ Ռոդիոնովը։
Թոռները` Ալեքսեյ Իգորևիչ Մայորովը (ծնված` 1995 թվականի հոկտեմբերի 20-ին) և Անդրեյ Անդրեևիչ Ռոդիոնովը (ծնված` 20047 թվականի հունիսի 18-ին) ։
Մահ
Անդրիյան Նիկոլաևը մահացել է 2004 թվականի հուլիսի 3-ին 75 տարեկան հասակում Չեբոքսարի քաղաքում, որտեղ 5-րդ համառուսաստանյան ամառային գյուղական մարզական խաղերի գլխավոր մրցավարն էր։ Մահվան պատճառը եղել է «Սպորտ» հյուրանոցի ճանապարհին հինգերորդ ինֆարկտից առաջացած սրտի կաթվածը։ Շորշելներում գտնվող հուշահամալիրի ցուցադրության մեջ է Անդրիյան Գրիգորևիչի գունավոր լուսանկարը, որն արվել է ամփոփիչ մամուլի ասուլիսի ժամանակ՝ մահվանից մեկ ժամ առաջ ։
Չուվաշիայի առաջին նախագահ Ն.Վ.Ֆյոդորովի աջակցությամբ համերկրացիների նախաձեռնությամբ աճյունը հանդիսավորությամբ հուղարկավորվել է հայրենիքում՝ Շորշելի գյուղում։ Այդ որոշման հետ այն ժամանակ չհամաձայնվեց Նիկոլաևի միակ դուստրը՝ Ելենա Նիկոլաևան, որն իր մոր հետ պնդում էր հոր վերահուղարկավորումն անել Աստղային քաղաքում։ Հետագայում կողմերը փոխզիջման և հաշտեցման եկան, Ելենան ավագ որդու՝ Ալեքսեյի հետ միասին այցելեց Շորշելիի հուշահամալիր, ինչի մասին վկայում են թանգարանի ցուցադրությունում ներկայացված լուսանկարները։ Բելոմրամորային սարկոֆագով պսակված գերեզմանի վրա 2005 թվականին կառուցվել է ուղղափառ մատուռ-դամբարան։ Մատուռի ներքին պատին ոսկե տառերով դաջված են Նիկոլաևի վերջին գրքի խոսքերը. «Ես հաճախ երազում եմ հայրենի Շորշլի գյուղի և դրա վերևում գտնվող աստղերի մասին…» :
2006 թվականի հոկտեմբերին Շորշելիի տիեզերագնացության թանգարանը, որը բացվել է 1972 թվականին, վերանվանվել է ԽՍՀՄ օդաչու-տիեզերագնաց Անդրիյան Գրիգորևիչ Նիկոլաևի շիրմաքարերի հուշահամալիր ։
Փոստաային նամականիշներ
Նիկոլաևին նվիրված են տարբեր երկրների թողարկման փոստային նամականիշեր.
Արտաքին հղումներ
Կատեգորիա:Խորհրդային տիեզերագնացներ Կատեգորիա:Խորհրդային Միության կրկնակի հերոսներ Կատեգորիա:Խորհրդային օդաչուներ Կատեգորիա:ԽՄԿԿ անդամներ Կատեգորիա:Սոցիալիստական աշխատանքի հերոսներ Կատեգորիա:Սրտամկանի ինֆարկտից մահացածներ
Բույոնակ
Բույոնակ (Bouilhonnac), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 227 մարդ, բնակչության խտությունը` 39.75 մարդ/կմ²։ Բնակավայրը զբաղեցնում է 5.71 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 8 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 154 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 47։ Ակտիվության ցուցանիշը կազմում է 69,5 %։ 107 աշխատունակ մարդկանցից աշխատել է 98 անձ (51 տղամարդ և 47 կին)։ Գործազուրկ են եղել 9 անձ (4 տղամարդ և 5 կին)։ 47 անաշխատունակներից 13-ը եղել են աշակերտներ կամ ուսանողներ, 22-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տիգրան Կոնինյան
Տիգրան Կոնինյան, հայ օպերային երգիչ (տենոր)։
Կենսագրություն
Տիգրան Կոնինյանը ծնվել է 1975 թվականի մայիսի 4-ին Երևանում։ Ավարտելով Երևանի Ա. Բլոկի անվան միջնակարգ դպրոցը՝ 1993 թվականին ընդունվում է Երևանի Կոմիտասի անվան կոնսերվատորիա, որն ավարտում է 1999 թվականին։ 2004-2006 թվականներին ուսումը շարունակում է կոնսերվատորիայի ասպիրանտուրայում ։
2003 թվականից՝ Ա․ Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 2007 թվականից՝ նաև Հայաստանի պետական ակադեմիական երգչախմբի մենակատար ։
Ծանոթագրություններ
Կատեգորիա:Հայ օպերային երգիչներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Ալեքսանդր Գոդունով
Ալեքսանդր Գոդունով (Александр Борисович Годуов, ), բալետի և կինոյի ռուս խորհրդային դերասան։ ՌԽՖՍՀ վաստակավոր արտիստ։
Կենսագրություն
Ծնվել է զինվորականի ընտանիքում։ Երբ լրացավ Սաշայի երեք տարին, ծնողները ամուսնալուծվեցին։ Մայրը, նա ու ավագ եղբայրը Սախալինից տեղափոխվեցին Ռիգա, որտեղ Լիդիա Նիկոլաևնան որդու կամքին հակառակ՝ ով ուզում էր դառնալ զինվորական, 1958 թ. - ին նրան ուղարկեց Ռիգայի խորեոգրաֆիկ ուսումնարան։ Սովորել է Միխայիլ Բարիշնիկովի հետ մի դասարանում։
1971 թ.-ից — Մեծ թատրոնի բալետային խմբում։
1973 թ.-ի բալետի արտիստների Մոսկվայի միջազգային մրցույթի Դափնեկիր (ոսկե մեդալ), ՌԽՖՍՀ (1976) վաստակավոր արտիստ։ Վացլավ Նիժինսկու (Փարիզ) մրցանակի դափնեկիր։
Մեծ թատրոնում Ալեքսանդր Գոդունովի խաղացած դերերը.
Փախուստ ԽՍՀՄ-ից
Օգոստոսի 23-ին, 1979 թ-ին Մեծ թատրոնի հյուրախաղերի ժամանակ, Նյու Յորքում 29-ամյա Գոդունովը դիմել էր ամերիկյան իշխանություններին՝ խնդրելով քաղաքական ապաստան։ Նրա բացակայության լուրից հետո խորհրդային իշխանությունները Գոդունովի կնոջը՝ Լյուդմիլա Վլասովային, միակը թատերախմբի, նստեցրել են Մոսկվա թռչող ինքնաթիռ, սակայն ինքնաթիռը բերման է ենթարկվել ամերիկյան իշխանությունների կողմից անմիջապես թռիչքից առաջ, և ԱՄՆ-ի Պետական դեպարտամենտը պահանջել է ապացույցներ, որ Գոդունովի կինը կամավոր է վերադառնում է ԽՍՀՄ։
Այս միջադեպում ներգրավվել են նաև ԽՍՀՄ-ի և ԱՄՆ-իառաջնորդներ Լեոնիդ Բրեժնևը և Ջիմի Քարտերը։ Ի վերջո, երեք օր անց Վլասովային թույլ են տվել թռչել ԽՍՀՄ։ Այդ իրադարձությունների հիման վրա 1985 թ. ԽՍՀՄ-ում նկարահանվել է " 222 չվերթը" ֆիլմը, որի սյուժեն հիմնված էր իրական դեպքերի վրա, բայց փոփոխված (բալետային դերասանների փոխարեն, դրանում հիշատակվում են մարզիկներ), այդ թվում գրվել է մեկ այլ տեքստ, որը հաճախ ցիտվում է։
Գոդունովի համար ադ ծանր շրջանում, նա մի քանի օր ապրել է Իոսիֆ Բրոդսկու ընկերների տանը։ Մեկ տարի շարունակ Գոդունովը ապարդյուն փորձում էր վերադարձնել կնոջը։ Այս զույգը դարձել է հայտնի որպես սառը պատերազմի "Ռոմեո և Ջուլիետ": 1982 թվականին ձևակերպվել է նրանց ամուսնալուծությունը։
Գոդունովը ընդունվել է Ամերիկյան բալետի թատրոնի խումբ, որտեղ հանդես է եկել որպես մենակատար (principal dancer)։ 1982 թվականին պայմանագիրը թատրոնի հետ չի երկարաձգվել՝ թատերախմբի ղեկավար Միխայիլ Բարիշնիկովի հետ ունեցած տարաձայնությունների պատճառով։
Ֆիլմերում կերտած դերերից են՝ հողագործ "Վկան" ֆիլմում (1985), էքսպրեսիվ դիրիժոր "Պարտքերի փոս" ֆիլմում (1986), ահաբեկիչ Կառլը "Ամուր կաղին" ֆիլմում (1988), միջնադարյան բռնակալ Սկարաբիս, "Մոմե արձանների թանգարան 2; Ժամանակում կորածները" սարսափ ֆիլմում (1992)։ Վերջին դերը 1995 թ. խաղացել է "Գոտի"մարտաֆիլմում՝ խենթ մահապարտ-քիմիկոս Լոթար Կրասնա, ով երազում է նվաճել աշխարհը։
Յոթ տարի մտերիմ հարաբերություններ է պահպանել կինոդերասանուհի Ժաքլին Բիսեթի հետ։
Մահը
Մայիսի 18-ին 1995 թ., Գոդունովի ընկերները նկատեցին նրա կողմից հեռախոսազանգերի բացակայություն, ինչը բնորոշ չէր վերջինիս։ Նրա տուն Շորխեմ Թաուերս (Ուեսթը Հոլիվուդ, Կալիֆորնիա) են ուղարկել բուժքրոջ, որը և հայտնաբերել է նրան մահացած։ Նա 45 տարեկան էր։
Ըստ բժիշկների, մահը պայմանավորված է եղել հեպատիտի բարդություններով, պայմանավորված խրոնիկ ալկոհոլիզմով ։
Հայտարարության մեջ, որը հրապարակվել է նրա մահից անմիջապես հետո, Գոդունովի անձնական հրապարակախոս Էվելին Շրիվերն ասել է․ "Նրա մոտ ՁԻԱՀ չի եղել, նա չի կատարել ինքնասպանություն։ Սա նրա կյանքի ամենաերջանիկ շրջաններից մեկն էր..."
Մոսկվայի Վվեդենսկու գերեզմանատանը ևս գտնվում է դերասանին նվիրված հուշաքար, հետևյալ մակագրությամբ՝ "Դու միշտ մեզ հետ ես":
Հղումներ
Կատեգորիա:Ամերիկացի դերասաններ Կատեգորիա:Ռուս բալերինաներ Կատեգորիա:Խորհրդային բալետի արտիստներ Կատեգորիա:20-րդ դարի դերասաններ Կատեգորիա:ՌԽՖՍՀ վաստակավոր արտիստներ
Կեչիչմա
Կեչիչմա (Кечичма), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը մոտ 68 կմ է։ Ավազանի տարածքը 893 կմ2։ Հոսում է Պենժինսկի շրջանում և Կամչատկայի երկրամասում ։ Թափվում է Օխոտի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ագրեստի դի Իտաբայանայի գավառ
Ագրեստի դի Իտաբայանայի գավառ (Microrregião do Agreste de Itabaiana), գավառ Բրազիլիայում, մտնում է Սերժիպի նահանգի մեջ։ Մտնում է Սերժիպի նահանգի գյուղատնտեսական շրջան մարզի մեջ։ Բնակչությունը կազմում է 161 393 մարդ 2006 թվականի տվյալով։ Զբաղեցված տարածքը 1105,80 կմ²։ Բնակչության խտությունը 145,95  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սերժիպի նահանգի գավառներ
Դիպլո
Թոմաս Ուեսլի Պենտց (անգլ.  Thomas Wesley Pentz ), ավելի հայտնի է Դիպլո կեղծանունով, ամերիկյան դիջեյ և պրոդյուսեր, ԱՄՆ-ի ամենապահանջված դիջեյներից է։
Թոմաս Ուեսլի Պենտցը Mad Decent ձայնագրման ստուդիայի հիմնադիրն է ։ Այս պահին ակտիվորեն աշխատում է Major Lazer և Jack Ü նախագծերի վրա։
Նրա ջանքերով լատինաամերիկյան ռիթմերը և աֆրիկյան բիթերը ետնաորջերից անցում են կատարել պարային հարթակներ։ Diplo-ի գործունեությունը դժվար է վերագրել կոնկրետ ոճի։ Ուեսլի Պենտցը ստեղծեց բայլե-ֆանկ ոճը։ Նրա երկրորդ հայրենիքը Ճամայկան է, որտեղ նա գրում է երաժշտությունը և այցելում խնջույքների։ Diplo-ն օգնում է երաժիշտներին իրենց ստեղծագործություններում։
Կենսագրություն
Երաժշտի իրական անունը Thomas Wesley Pentz (Թոմաս Ուեսլի Պենտց) է։ Նա ծնվել է 1978 թվականի նոյեմբերի 10-ին ԱՄՆ-ում, Միսսիսիպի նահանգի Տուպելո քաղաքում։ Իր պատանեկության մեծ մասը անցկացերել է Մայամիի, իր հոր խանութում, ով հետաքրքրվում էր տարբեր կենդանիներով՝ լամանտիներով, կոկորդիլոսներով, դինոզավրերով։ Այդ հետաքրքրությունով նաև ներշնչեց իր որդուն։ Հետո Թոմաս Ուեսլի Պենտցը տեղափոխվեց Ֆիլադելֆիա։
1997 թվականից սովորել է Ֆլորիդայի կենտրոնական համալսարանում, ապա Թեմփլ համալսարանում, այնտեղ էլ աշխատել է դիջեյ, սոցիալական աշխատող և ուսուցիչ։ Օգնում են երեխաներին յուրացնել ընթերցանությունը և մաթեմատիկան։ Մնում է աշակերտների հետ դասերից հետո։ Հարցազրույցներից մեկի ժամանակ ասել է, որ ուսուցչի աշխատանքը ծանր է և դժվար։ Կյանքում նախընտրել է ուսումնասիրել երաժշտությունը և ուրախացնել մարդկանց։
Ֆիլադելֆիայում Թոմասը վերցրեց Ուես Գալլի կեղծանունը, ապա վերցրեց «Diplo» անունը դինոզավր բառից։
Կարիերա
Ծանոթանալով երաժիշտ DJ Low Budget-ի հետ, սկսեց հանդես գալ Hollertronix խմբի անունով։ Խմբի ելույթները բավականին հաջող էին ։
2004 թվականին Թոմաս Ուեսլի Պենտցը Diplo կեղծանունով թողարկեց իր դեբյուտային 'Florida' ալբոմը։ 'Florida' ալբոմը ձայնագրվել է երկու անգամ, սկզբում CD սկավառակների վրա, ապա՝ DVD: Թոմասը համարվում է Mad Decent լեյբլի հիմնադիրը։
2009 թվականին Diplo-ն դիջեյ և պրոդյուսեր Switch-ի հետ ստեղծեց Major Lazer ծրագիրը։ Բայց 2011 թվականին նրանք բաժանվեցին։ Switch-ը դուրս եկավ նախագծից։ Ներկա պահին Major Lazer խմբում հանդես են գալիս Diplo-ն, Jillionaire-ը և Wlashy Fire-ը։ Ուեսլին զբաղվում է պրոդյուսերությամբ և գրում է երգեր ռեփփերների և փոփ կատարողների համար։
2013 թվականին Գրեմմիում անվանակարգվել է «Տարվա ոչ կլասիկ պրոդյուսեր» կատեգորիայում։
2015 թվականին Diplo-ն դարձավ ամենահայտնի երաժիշտը Shazam երաժշտական հավելվածում։ Օգտատերերը հարցնում էին նրա երաժշտությունը տարին 40մլն անգամ ։
Անձնական կյանքը
Հանդիպե է M. I. A. երգչուհու հետ (2003-2008)։
Ունի երկու որդի Քեթրին Լոքհարթից՝ Լոքեթը (2010) և Լազերը (2014)։
Փաստեր
Դիպլո մականունը «դիպլոդոկ» բառի կրճատ ձևն է։ Նա այդ մականունը վերցրել է, հիշելով մանուկ հասակում ունեցած նախասիրություններից մեկը։ Թոմասը երբ երեխա էր, շատ ժամանակ էր տրամարդրում վերացած կենդանիների ուսումնասիրությանը։
Թոմասը զբաղվում է բարեգործությամբ։ Որպես ուսուցիչ, աշխատել է դժվար դեռահասների հետ, իսկ նրա այժմյան ֆոնդը օգնում է սկսնակ երաժիշտներին, արտիստներին և բոլոր այն մարդկանց, ովքեր զբաղվում են ստեղծագործական աշխատանքով։ Հիմնադրամը օգնում է նախկին թմրամոլներին անցնել վերականգնողական շրջան և վերադառնալ նորմալ կյանքի։
Թոմասի ստեղծած Twerking տերմինը (ուղղություն պարի մեջ, որտեղ օգտագործվում են հետույքի, ազդրերի, որովայինի և ձեռքի շարժումները, բայց մարմնի մյուս մասերը անշարժ են մնում ) ընդգրկվել է Օքսֆորդի բառարանում։
Թոմասը գրել է "128 հարված մեկ րոպեում" գիրքը, որը նա խորհուրդ է տալիս, որպես "Իմ վիզուալ ուղեցույցը երաժշտության, մշակույթի և այն ամենի մեջ, որ կա նրանց միջև": Լուսանկարիչ Շեյն Մակկալեյի (Shane McCauley) հետ։ Նա կատարել է շուրջերկրյա ճանապարհորդություն՝ Թել-Ավիվից մինչև Ճամայկա, ներկայացնելով երաժշտության տարբեր ճյուղերը։
Արտաքին հղումներ
Կատեգորիա:Ամերիկացի երաժիշտներ Կատեգորիա:Երաժիշտներ այբբենական կարգով Կատեգորիա:Նոյեմբերի 10 ծնունդներ Կատեգորիա:1978 ծնունդներ Կատեգորիա:Ամերիկացի դիջեյներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի երգիչներ Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացի երաժիշտներ Կատեգորիա:Ամերիկացի պրոդյուսերներ Կատեգորիա:Ամերիկացի երգահաններ Կատեգորիա:Բեմական կեղծանուններ
Կալցիումական անցուղիների պաշարիչներ
Կալցիումական անցուղիների պաշարիչներ (ԿԱՊ), Կալցիումական անցուղիների անտագոնիստներ կամ Կալցիումի անտագոնիստներ, դեղաբանական խումբ, որը խանգարում է կալցիումի անցումը կալցիումական անցուղիներով ։ Կալցիումական անցուղիների պաշարիչները օգտագործվում են որպես հակահիպենզիվ դեղամիջոցներ, իջեցնում են զարկերակայնին ճնշումը գերճնշումով հիվանդների մոտ։ Հատակպես էֆեկտիվ են լայն անոթների կարծրացման հետևանքով առաջացած գերճնշման ժամանակ, ինչը ծերերի մոտ սիստոլիկ ճնշման բարձրացման հիմնական պատճառներից մեկն է ։ Կալցիումական անցուղիների պաշարիչները նաև հաճախ օգտգործվում են սրտի կծկման հաճախության փոփոխության համար(հատկապես նախասրտերի ֆիբրիլյացիայի ժամանակ), նաև օգտագործվում են կանխելու համար կենտրոնական և ծայրամասային վազոսպազմը և կրծքավանդակի ցավը մեղմացնելու համար, որը առաջացել է ստենոկարդիայից։